यूपी के सहारनपुर में भड़की हिंसा बिना इजाजत जुलुस निकलने पर हुआ बवाल | Ajanta News
Home > NATION > यूपी के सहारनपुर में भड़की हिंसा बिना इजाजत जुलुस निकलने पर हुआ बवाल
यूपी के सहारनपुर में भड़की हिंसा बिना इजाजत जुलुस निकलने पर हुआ बवाल
Shanti Vaish April 21, 2017April 21, 2017	NATION, Uttar Pradesh News	0	Share this on WhatsAppउत्तर प्रदेश : यूपी के सहारनपुर में कल दिन में ऐसी हिंसा भड़क गई जिसके बाद पूरी रात गांव में पुलिस का कड़ा पहरा लगा दिया गया | सहारनपुर में पूरा दिन बवाल मचा रहा और साम्प्रदायिक हिंसा का माहौल बन गया | हिंसा भड़कने का यह कारण बताया जा रहा है कि कल सहारनपुर में बीजेपी के सांसद राघव लखनपाल और बीजेपी के विधायक राजीव गुम्बर की अगुवाई में बाबा साहेब आंबेडकर के नाम पर जुलुस निकाला गया |
सूत्रों के मुताबिक जब जुलुस सहारनपुर के बाहरी गांव दुधली की तरफ मुस्लिम इलाके में पहुचा तो जुलुस पर पथराव हुआ | जिसके बाद जुलुस में शामिल लोग भड़क उठे और पथराव करने लगे और कुछ मुस्लिम दुकानों में तोड़फोड़ कर लूटपाट भी हुई | जुलुस में से किसी ने एक बाइक को आग के हवाले कर दिया |
दोनों ही ओर से पत्थरबाजी होने लगी और आगजनी की घटना हो गई | यहाँ तक की भीड़ ने डीएम और एसएसपी दफ्तर पर भी धावा बोल दिया | इस पर बीजेपी सांसद ने कहा कि वह सहारनपुर को कश्मीर नहीं बनने देंगे | बताया जा रहा है कि यह जुलुस पुलिस के इजाजत के बिना निकाला गया जिसके चलते सारा बवाल हो गया |
दरअसल सहारनपुर के दुधली गांव को दलित और मुस्लिमों का इलाका माना जाता है | पहले यहाँ आंबेडकर और रविदास जयंती पर शोभायात्रा निकाली जाती थी | पर पिछले सात सालों से कुछ मुस्लिम समुदाय के विरोध के कारण इस शोभायात्रा को बंद कर दिया गया | पर उत्तर प्रदेश में योगी सरकार आने के बाद कुछ हिंदू संगठनों ने मिलकर 14 अप्रैल को यह शोभायात्रा निकालने की इजाजत मांगी | पुलिस प्रशासन ने इसकी मंजूरी नही दी | और कल बिना इजाजत के ही लोगों ने जुलुस निकाल दिया | फिर मुस्लिम इलाके में पथराव हुआ और सारा बवाल खड़ा हो गया |
इस हिंसा में आम लोगों के साथ कई पुलिसकर्मियों के घायल होने की भी खबर है | फिलहाल प्रशासन ने पूरे इलाके में भारी संख्या में पुलिस बल तैनात किया है |
religionriotsSaharanpurUP Chief MiniterUP NewsUP Politics	Post navigation
Your Attendance Biometric Machine can be tricked, Matunga’s ICT college students forged their attendanceChetan Bhagat turns 43 today, Know some Interesting Facts about him